open-index/open-wikipedia-markdown huggingface dataset:
Λιοντάρι του Τσάβο

Το **[[λιοντάρι]] του Τσάβο** (Panthera leo nubica - Πάνθηρ ο λέων ο νουβικός) είναι ποικιλία λιονταριού που ζει στον ποταμό Τσάβο στο εθνικό πάρκο του Τσάβο στην Κένυα. Χαρακτηριστικό των αρσενικών λιονταριών του Τσάβο είναι η έλλειψη χαίτης, το λείο τους τρίχωμα και η ενεργός συμμετοχή τους στο κυνήγι. Επίσης, τα λιοντάρια του Τσάβο είναι γνωστά και για τις ανθρωποφαγικές τους συνήθειες, ύστερα από ένα επεισόδιο που έγινε κατά το χτίσιμο του σιδηροδρόμου της Ουγκάντας.

## Αρσενικά λιοντάρια του Τσάβο και αγέλες
thumb|left|Μια αγέλη λιονταριών του Τσάβο κάτω από ένα δέντρο
Τα αρσενικά λιοντάρια του Τσάβο είναι συνήθως μεγαλύτερα από τα άλλα αρσενικά λιοντάρια, κι έχουν ενεργό ρόλο στο κυνήγι. Έχει υποτεθεί ότι αυτή η συμπεριφορά οφείλεται στην έλλειψη τροφής στο εθνικό πάρκο του Τσάβο, μία επίπεδη, ξηρή έκταση. Οι αγέλες του Τσάβο είναι μοναδικές, διότι έχουν ένα μόνο κυρίαρχο αρσενικό, όταν οι περισσότερες αγέλες λιονταριών έχουν μέχρι 8 (συγγενικά μεταξύ τους) αρσενικά. Οι αγέλες του Τσάβο τείνουν να είναι οι μεγαλύτερες από όλες, με μέσο όρο 7-8 θηλυκά.

## Αρσενικά χωρίς χαίτη
Τα αρσενικά λιοντάρια του Τσάβο συνήθως δεν έχουνε χαίτη, παρ'όλο που κάποια έχουνε, αλλά λιγο. Υπάρχουν αρκετές θεωρίες για αυτό. Η πρώτη υποστηρίζει ότι η έλλειψη χαίτης οφείλεται στην αγκαθωτή βλάστηση του πάρκου, στην οποία η χαίτη σίγουρα θα μπλεκότανε προκαλώντας προβλήματα. Μία άλλη θεωρία είναι ότι τα αρσενικά λιοντάρια του Τσάβο ίσως έχουνε υψηλά επίπεδα τεστοστερόνης, που εξηγεί την έλλειψη χαίτης και την επιθετικότητα.

## Επεισόδια επιθέσεων
Δύο αρσενικά είναι γνωστά ως τα ανθρωποφάγα λιοντάρια του Τσάβο, τα οποία ενεργούσαν επιθέσεις σε εργάτες του σιδηροδρόμου Κένυα-Ουγκάντα το 1898. Σκότωσαν περισσότερους από 35 εργάτες σε λιγότερο από ένα χρόνο, πριν σκοτωθούν και τα ίδια από τον Colonel John Peters.
Το Σεπτέμβριο του 1991 ο Wayane Hosek βρισκόταν σε κυνήγι σαφάρι στη νότια Ζαμπία, όταν άκουσε ότι κάποιο χωριό είχε τρομοκρατηθεί από τις επιθέσεις ενός λιονταριού. Αφού πήρε την άδεια της κυβέρνησης, και μετά από δύο επίπονες εβδομάδες ανελέητου κυνηγιού σκότωσε το λιοντάρι, το οποίο ήταν λιοντάρι του Τσάβο, και μάλιστα το μεγαλύτερο αναφερόμενο ανθρωποφάγο.
thumb|right|Τα ανθρωποφάγα λιοντάρια του Τσάβο στο μουσείο της Νέας Υόρκης

## Παραπομπές

*Philp Caputo: Maneless in Tsavo. *National Geographic*, April 2002, 40-53.

Κατηγορία:Θηλαστικά της Αφρικής
Κατηγορία:Λιοντάρια
Νελί Ζακεμάρ

Η **Νελί Ζακεμάρ** ή *Νέλι Ζακεμάρ* (Nélie Jacquemart, 25 Ιουλίου 1841 - 14 Μαΐου 1912) ήταν Γαλλίδα ζωγράφος, συλλέκτρια έργων τέχνης και ιδρύτρια μουσείου.

Γεννήθηκε στο Παρίσι στις 25 Ιουλίου του 1841. Υπήρξε μαθήτρια του Λεόν Κονιέ (Léon Cogniet). Ασχολήθηκε περισσότερο με προσωπογραφίες όπου και αναδείχθηκε σπουδαία του είδους δημιουργώντας πορτραίτα διάσημων προσωπικοτήτων.Το 1872 συνάντησε τον τραπεζίτη και συλλέκτη Εδουάρδο Αντρέ (Ε. André) τον οποίο τελικά παντρεύτηκε το 1881.

Η Νελί Ζακεμάρ πέθανε στο Παρίσι στις 14 Μαΐου του 1912 αφού προηγουμένως κληροδότησε στο Ινστιτούτο της Γαλλίας τόσο το ιδιόκτητο κτήμα της που είχε στη περιοχή Σααλί (Chaalis) καθώς και το μέγαρο της επί της λεωφόρου Ωσμάν στο Παρίσι μαζί με όλη τη συλλογή της και του συζύγου της, το οποίο και μετατράπηκε σε μουσείο-πινακοθήκη, που προς τιμή της και του συζύγου της φέρει το όνομα "Μουσείο Ζακεμάρ-Αντρέ" (Musée Jacquemart-André).

## Παραπομπές


## Πηγές
*Εγκυκλοπαίδεια Πάπυρος Larousse Britannica" τομ.25ος, σελ.316.

## Εξωτερικοί σύνδεσμοι
* 
* Επίσημη ιστοσελίδα του Musée Jacquemart-André

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Γιάννης Σκόνδρας

Ο **Γιάννης Σκόνδρας** (Τρίκαλα, 21 Φεβρουαρίου 1990) είναι Έλληνας ποδοσφαιριστής, ο οποίος αγωνίζεται στην Γ Εθνική για τον ΠΟ Φήκης , κυρίως ως δεξιός αμυντικός.

## Καριέρα
### Σε συλλογικό επίπεδο
Ξεκίνησε την καριέρα του σε ηλικία 14 ετών στον Ασκληπιό Τρικάλων, όπου παρέμεινε δύο περίπου χρόνια. Στη συνέχεια εντάχθηκε στην ομάδα νέων του Ατρόμητου Αθηνών, στην οποία αγωνίστηκε επί μία τριετία, από το 2005 ως το 2007.

Το 2008 προωθήθηκε στην πρώτη ομάδα του Ατρόμητου και παράλληλα κλήθηκε στην εθνική Νέων. Την περίοδο 2010-11 υπήρξε βασικό μέλος της ομάδας του Περιστερίου και παράλληλα φόρεσε το περιβραχιόνιο του αρχηγού. Τα επόμενα δύο χρόνια (2011-12, 2012-13) αποτέλεσε αναντικατάστατο στέλεχος του Ατρόμητου στο πρωτάθλημα, ενώ ενεργή ήταν η συμμετοχή του και στους δύο συνεχόμενους τελικούς του κυπέλλου Ελλάδας (2010-11, 2011-12). Μέχρι και το τέλος της τελευταίας του χρονιάς στο Περιστέρι, την περίοδο 2012-13, πραγματοποίησε συνολικά με τον σύλλογο 93 συμμετοχές πετυχαίνοντας και 3 γκολ, ενώ πραγματοποίησε και δύο συμμετοχές στο Europa League.

Στις 21 Ιουνίου 2013, ανακοινώθηκε η μεταγραφή του στον ΠΑΟΚ, με τον οποίο υπέγραψε συμβόλαιο διάρκειας τεσσάρων ετών. Έπειτα από 3,5 χρόνια, τον Ιανουάριο του 2017, αποχώρησε ως ελεύθερος, καταγράφοντας το διάστημα αυτό 63 συμμετοχές στο πρωτάθλημα. Μερικές ημέρες αργότερα, στις 30 Ιανουαρίου 2017, ήρθε σε συμφωνία με τη σκωτσέζικη Χάμιλτον.

Τον Σεπτέμβριο του 2018, υπέγραψε συμβόλαιο με την Λαμία.

### Στις εθνικές ομάδες
Υπήρξε διεθνής με όλες τις μικρότερες εθνικές ομάδες, Παίδων (Κ-17), Νέων (Κ-19) και Ελπίδων (Κ-21), ενώ το 2011 κλήθηκε για πρώτη φορά στην Ανδρών από τον τότε ομοσπονδιακό προπονητή Φερνάντο Σάντος και τρία χρόνια αργότερα, τον Οκτώβριο του 2014 κλήθηκε εκ νέου από τον Κλαούντιο Ρανιέρι, χωρίς όμως να πραγματοποιήσει καμία συμμετοχή.

## Προσωπική ζωή
Έχει άλλους τρεις αδελφούς, μεταξύ των οποίων ο επίσης ποδοσφαιριστής Απόστολος Σκόνδρας.

## Στατιστικά καριέρας

### ''Μέχρι 20 Ιανουαρίου 2022''

## Παραπομπές


## Πηγές

* Ο Γιάννης Σκόνδρας στο soccerway
* Η καριέρα του Γιάννη Σκόνδρα στο onsports.gr
* Το προφίλ του Γιάννη Σκόνδρα στο transfermarkt



Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Χάμιλτον Ακαντέμικαλ ΦΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ξένοι ποδοσφαιριστές στην Σκωτία
Η Βασίλισσα της Νυκτός

Η **Βασίλισσα της Νυκτός** που φιλοξενείται στο Βρετανικό Μουσείο είναι πήλινο ανάγλυφο από την Μεσοποταμία.

## Εξωτερικοί σύνδεσμοι
* Παρουσίαση του ανάγλυφου από το Βρετανικό Μουσείο 
* Παρουσίαση στο Βρετανικό μουσείο

Κατηγορία:Ανάγλυφα
Κατηγορία:Μεσοποταμία
Κατηγορία:Εκθέματα στο Βρετανικό Μουσείο
Μαρία Μπέικου

Η **Μαρία Μπέικου** (1925 -2011) ήταν μέλος του ΚΚΕ, αντιστασιακή με το ΕΑΜ-ΕΛΑΣ, μαχήτρια του ΔΣΕ και υπήρξε εκφωνήτρια του ελληνόφωνου σταθμού της Μόσχας «Εδώ Μόσχα».

## Βιογραφικό
Η Μαρία Μπέικου (πατρικό όνομα Φέρλα) γεννήθηκε στην Ιστιαία της Εύβοιας το 1925. Από τα γυμνασιακά της χρόνια εντάχθηκε στην ΕΠΟΝ και το 1943 ήλθε στην Αθήνα για να σπουδάσει στην Ιατρική Σχολή του Πανεπιστημίου Αθηνών. Οι σπουδές της όμως στην Ιατρική Σχολή διακόπηκαν εξαιτίας του πολέμου και στη συνέχεια η νεαρή φοιτήτρια κατατάχτηκε στον ΕΛΑΣ. Στην εαμοκρατούμενη Ευρυτανία γνώρισε τον σύντροφό της Γεωργούλα Μπέικο, υψηλόβαθμο στέλεχος του ΕΑΜ, και παντρεύτηκαν το 1945. 
Πολέμησε στις τάξεις της ΧΙΙΙης Μεραρχίας του ΕΛΑΣ και μετά τη Συνθήκη της Βάρκιζας βρέθηκε με τον ΕΛΑΣ στα Τρίκαλα. Ο άντρας της Γ. Μπέικος συλλαμβάνεται και φυλακίζεται το 1946, ενώ, ή ίδια καταφέρνει να ξεφύγει και να βρεθεί στις περιοχές που δρούσε ο Δημοκρατικός Στρατός Ελλάδας (ΔΣΕ).

Στον εμφύλιο πόλεμο εντάχθηκε στο ΔΣΕ Ρούμελης στην 2η Μεραρχία του Διαμαντή. Τον Μάρτιο του 1949 πήγε στο Γράμμο για την Πανελλαδική Συνδιάσκεψη Γυναικών και παρέμεινε εκεί. Πολέμησε το καλοκαίρι του 1949 στο κύκνειο άσμα του ΔΣΕ στο Γράμμο και στο Βίτσι.
Όταν ο ΔΣΕ ηττήθηκε πέρασε στη Σοβιετική Ένωση στην Τασκένδη και αργότερα το 1952 πήγε στη Μόσχα και εργάστηκε στο ραδιοφωνικό σταθμό. Παράλληλα σπούδασε στο Ινστιτούτο Κινηματογραφίας της Μόσχας, όπου γνώρισε τον συμφοιτητή της τότε Αντρέι Ταρκόφσκι.

Ξαναβρέθηκε με τον άντρα της το 1961 όταν εκείνος πήγε στη Μόσχα με διαπίστευση της εφημερίδας Αυγή.

Η Μπέικου επέστρεψε στην Ελλάδα το 1975, μετά το θάνατο του συζύγου της στη Μόσχα, και εργάστηκε ως μεταφράστρια στη Μεγάλη Σοβιετική Εγκυκλοπαίδεια, στην εφημερίδα *Έθνος*, ενώ ταυτόχρονα εργάστηκε για τη μετάκληση σημαντικών σοβιετικών καλλιτεχνών στην Ελλάδα.

Πέθανε στην Αθήνα στις 2011.

## Εργογραφία
*Αφού με ρωτάτε, να θυμηθώ..., Καστανιώτης 2010
* Мария Бейку // Кино-Театр.ру
* «Φονιάδες»

## Παραπομπές


Κατηγορία:Ελληνίδες δημοσιογράφοι
Κατηγορία:Μέλη του ΕΛΑΣ
Κατηγορία:Έλληνες κομμουνιστές
Κατηγορία:Μαχητές του Δ.Σ.Ε
Κριός μέσα σε βάτο

Ο **κριός μέσα σε βάτο** είναι γλυπτό που βρέθηκε στο Ουρ (νότιο Ιράκ). Χρονολογείται στο 26ο - 24ο αιώνα π.Χ. και φιλοξενείται στις ημέρες μας στο Βρετανικό Μουσείο. Ένα άλλο γλυπτό που βρέθηκε στο ίδιο μέρος φιλοξενείται στο Μουσείο του Πανεπιστημίου της Πενσιλβανία στις ΗΠΑ. 
## Ιστορικό της ανακάλυψης
Τα δύο ευρήματα ανακαλύφθηκαν στη *Μεγάλο φαράγγι του θανάτου*' σε έναν από τους τάφους της αυτοκρατορικής νεκρόπολης του Ουρ από τον αρχαιολόγο Λέοναρντ Γούλι το 1928-1929. Ο Γούλι διεύθυνε την από κοινού αρχαιολογική επιχείρηση μεταξύ του Βρετανικού Μουσείου και του Πανεπιστημίου της Πενσιλβανίας, η οποία είχε ξεκινήσει το 1922. 
## Περιγραφή
Το γλυπτό αποτελείται από έναν ξύλινο πυρήνα που έχει διαβρωθεί με την πάροδο των αιώνων, και από χρυσή επένδυση. Ο ξύλινος πυρήνας ήταν περισσότερο λεπτομερώς επεξεργασμένος στα τμήματα της κεφαλής και των ποδιών. Όταν το ανακάλυψαν ήταν συντεθλημένο από το βάρος του εδάφους που το σκέπαζε, και μετά την ανάρτησή του επαναφέρθηκε στην αρχική του μορφή. Το κεφάλι και τα πόδια είναι καλυμμένα από χρυσά ελάσματα που σφυρηλατήθηκαν επάνω στον ξύλινο πυρήνα και συγκρατούνταν με λεπτό στρώμα πίσσας. Τα αυτιά είναι από χαλκό που σήμερα έχει πρασινίσει από την πάτινα. Τα κέρατα και το δέρας στους ώμους είναι από λάπις λάζουλι, ενώ το υπόλοιπο δέρας είναι από κοχύλια. Τα γεννητικά όργανα είναι από χρυσό, ενώ ο αφαλός από ασήμι. Τα κλαριά της βάτου είναι καλυμμένα με χρυσό έλασμα και χρυσά άνθη. Η βάση του έχει σχήμα τετράγωνο και είναι διακοσμημένη με μωσαϊκό από κοχύλια, ερυθρό ασβεστόλιθο και λάπις λάζουλι.

## Ερμηνεία
Το όνομα του ευρήματος δόθηκε από τον Γούλι, ο οποίος είχε κατά νου το χωρίο της Παλαιάς Διαθήκης, σχετικά με την θυσία του Ισαάκ. Στο χωρίο αυτό αναφέρεται ότι ο Αβραάμ ανύψωσε το βλέμμα του και αντίκρισε ένα κριάρι που είχε πιαστεί στη βάτο. Ο Αβραάμ έπιασε το κριάρι και το θυσίασε αντί για τον Ισαάκ

## Πηγές

* Leonard Woolley, *Ur: the First Phases*, Penguin Books, London and New York (1946)
* C.L. Woolley and P.R.S. Moorey, *Ur of the Chaldees*, revised edition, Ithaca, New York, Cornell University Press, (1982)
* H.W.F. Saggs, *Babylonians*, The British Museum Press, London (1995)
* D. Collon, *Ancient Near Eastern Art*, The British Museum Press, London (1995)
* C.L. Woolley and others, *Ur Excavations, Vol. II: The Royal Cemetery*,  The British Museum Press, London (1934)

## Εξωτερικοί σύνδεσμοι

*Παρουσίαση του γλυπτού από το Βρετανικό Μουσείο 
*Παρουσίαση στο Βρετανικό Μουσείο

Κατηγορία:Έργα γλυπτικής
Κατηγορία:Εκθέματα στο Βρετανικό Μουσείο
Κατηγορία:Ουρ
Κοιλάδα των Μνημείων

thumb|270px|Από το δρόμο Ρουτ 163 προς τη κοιλάδα στα νότια
Η **Κοιλάδα των Μνημείων** (Monument Valley στα αγγλικά) είναι μια περιοχή στο οροπέδιο του Κολοράντο με πολλούς μεγάλους απότομους λόφους από ψαμμίτη, με το μεγαλύτερο να έχει ύψος 300 μέτρα από το πάτωμα της κοιλάδας καθώς και τραπεζοειδή όρη (mesa). Βρίσκεται στα σύνορα των πολιτειών Αριζόνα και Γιούτα. Αποτελεί μέρος του εθνικού καταυλισμού των Ναβάχο.

Το έδαφος της κοιλάδας αποτελείται σε μεγάλο βαθμό από ιλυόλιθο του σχηματισμού Cutler, ή άμμος που προέρχεται από αυτό, που  αποτέθηκε από τα ποτάμια που σμίλευσαν την κοιλάδα. Το έντονο κόκκινο χρώμα της κοιλάδας προέρχεται από το οξείδιο του σιδήρου του εκτεθειμένου στις καιρικές συνθήκες ιλυόλιθου. Οι πιο σκούροι, μπλε-γκρι βράχοι στην κοιλάδα παίρνουν το χρώμα τους από το οξείδιο του μαγγανίου.

Οι λόφοι αποτελούνται από τρία στρώματα. Το κατώτερο αποτελείται από σχιστόλιθο, το μεσαίο από ψαμμίτη και το ανώτερο από σχιστόλιθο και ιλυόλιθο. Είναι απομεινάρια του στρώματος ψαμμίτη που καλύπτει την περιοχή. Στην περιοχή υπάρχουν κοιτάσματα ουρανίου.

Η τοποθεσία της κοιλάδας των μνημείων εμφανίζεται σε πολλές ταινίες και διαφημίσεις.

## Πηγές
*American Southwest Guide
*MONUMENT VALLEY NAVAJO TRIBAL PARK

## Εξωτερικοί σύνδεσμοι
* 

Κατηγορία:Αριζόνα
Κατηγορία:Γιούτα
Κατηγορία:Γεωγραφία των Ηνωμένων Πολιτειών
Πανελλήνιο πρωτάθλημα υποβρύχιας αλιείας

Το Ομαδικό πρωτάθλημα Ελλάδας υποβρύχιας αλιείας διεξάγεται από την Ε.Ο.Υ.Δ.Α., αναγνωρισμένη από την Γ.Γ.Α. ομοσπονδία, σε συνεργασία με τον Π.Σ.Α.Υ.Κ. Το ψαροτούφεκο αποτελεί ένα από τα 11 αθλήματα της ομοσπονδίας. Το πρωτάθλημα ξεκίνησε το 1956.

## Ομαδικό

## Σύνολο τίτλων

## Πηγές
* http://www.spear-fishing.gr



Ψαροτουφεκου
Μουσείο βιβλικών λαών

Το **Μουσείο βιβλικών λαών** είναι μουσείο στην Ιερουσαλήμ, Ισραήλ, που διερευνά την κουλτούρα των λαών που αναφέρονται στη Βίβλο, μεταξύ των οποίων και οι αρχαίοι Αιγύπτιοι, Χαναναίοι, Φιλισταίοι, Αραμαίοι, Χετταίοι, Ελαμίτες, Φοίνικες και Πέρσες. Ο στόχος του μουσείου είναι να θέσει αυτούς τους λαούς στο ιστορικό γίγνεσθαι. Το μουσείο στεγάζεται σε πτέρυγα του Μουσείου Givat Ram, μεταξύ του Μουσείου του Ισραήλ, του Εθνικού Campus για την Αρχαιολογία του Ισραήλ και του Μουσείου Επιστημών Bloomfield.

## Εξωτερικοί σύνδεσμοι
* 
*  Μουσείο βιβλικών λαών

Βιβλικων Λαων
Κατηγορία:Ιερουσαλήμ
Εθνικό Πάρκο Μπράις Κάνιον

Το **εθνικό πάρκο Μπράις Κάνιον** (αγγλικά: *Bryce Canyon National Park*) είναι εθνικό πάρκο στην νοτιοδυτική Γιούτα στις Ηνωμένες Πολιτείες. Το κύριο χαρακτηριστικό του πάρκου είναι το **Μπράις Κάνυον**, αν και δεν πρόκειται για φαράγγι, όσο για ένα φυσικό γιγάντιο αμφιθέατρο που δημιουργήθηκε από την διάβρωση στην ανατολική πλευρά του οροπεδίου Πάουνσουγκαν. Το Μπράις Κάνυον είναι ιδιαίτερο εξαιτίας της παρουσίας των *χούντους* (hoodoos), τα οποία σχηματίστηκαν από την διάβρωση του αέρα, του νερού και του πάγου των ιζηματογενών πετρωμάτων, κυρίως ψαμμίτη και σχιστόλιθο. Το κόκκινο, καφέ και ροζ χρώμα της περιοχής οφείλεται στον αιματίτη, το κίτρινο στον λειμωνίτη και το μοβ στον πυρολουσίτη. Επίσης, στο πάρκο υπάρχουν φυσικές αψίδες, γέφυρες και τοίχοι. Το Μπράις Κάνυον βρίσκεται σε αρκετά μεγαλύτερο υψόμετρο από το γειτονικό εθνικό πάρκο Ζάιον, σε υψόμετρο 2.400 με 2.700 μέτρων.

Στην περιοχή Μπράις εγκαταστάθηκαν πρωτοπόροι Μορμόνοι στη δεκαετία του 1850 και πήρε το όνομά του Εμπενίζερ Μπράις, ο οποίος έγινε αγρότης κάτοχος δημοσίου κλήρου στην περιοχή το 1874. Η περιοχή γύρω από το φαράγγι Μπράις έγινε αμερικανικό Εθνικό Μνημείο το 1923 και χαρακτηρίστηκε ως εθνικό πάρκο το 1928. Το πάρκο καλύπτει 150 τετραγωνικά χιλιόμετρα και δέχεται σχετικά λίγους επισκέπτες σε σύγκριση με το εθνικό πάρκο Ζάιον και το Γκραν Κάνιον, κυρίως λόγω της απομακρυσμένης θέσης του.

Στο πάρκο έχουν αναγνωριστεί περίπου 400 ενδημικά είδη χλωρίδας. Το πάρκο χωρίζεται σε τρεις ζώνες βλάστησης, ανάλογα με το υψόμετρο. Στο χαμηλότερο μέρος του πάρκου υπάρχουν αλσύλια γιουνίπερου και πεύκων, μαζί με ποώδη βλάστηση. Στο μεσαίο μέρος φύεται το είδος Pinus ponderosa μαζί με την μπλε ελάτη (Picea pungens) και το έλατο του Ντάγκλας. Σε περιοχές με πιο δύσκολες συνθήκες φύεται η πεύκη η ευέλικτη (Pinus flexilis) και η αιωνόβια Πεύκη η μακραίωνη (Pinus longaeva).

## Πηγές


Κατηγορία:Γιούτα
Μπραις Κανυον
Σπήλαιο Έιλγουι

thumb|right|250px|Καταρράκτης μέσα στο σπήλαιο
Το σπήλαιο **Έιλγουι** (Aillwee) βρίσκεται στην Ιρλανδία.
## Ιστορικό της ανακάλυψης
Ο Ιρλανδός χωρικός Τζάκο ΜακΓκαν ανακάλυψε το σπήλαιο το έτος 1940 κατά τύχη. Εξερεύνησε το σπήλαιο και χάραξε τα κεφαλαία του γράμματα. Αργότερα ακολούθησε μια εξερευνητική αποστολή του Πανεπιστημίου του Μπρίστολ υπό την διεύθυνση του Δρ. Τράτμαν. Το σπήλαιο είναι ανοικτό για το κοινό από το 1976.  
## Γεωλογική περιγραφή
Έχει μήκος 30 χιλιομέτρων. 
## Εξωτερικοί σύνδεσμοι

* επίσημη ιστοσελίδα

Κατηγορία:Σπήλαια
Κατηγορία:Γεωγραφία της Ιρλανδίας
Πάιονηρ P-30

Το **Πάιονηρ P-30** (επίσης γνωστό ως *Atlas-Able 5A*, ή *Pioneer Y*) ήταν ένα διαστημικό σκάφος που είχε ως στόχο να μπει σε σεληνιακή τροχιά. 

Η αποστολή όμως απέτυχε λίγο μετά την εκτόξευση στις 25 Σεπτεμβρίου 1960. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.

## Αποστολή
μικρογραφία|Εκτόξευση του πυραύλου Atlas-Able μαζί με το Πάιονηρ P-30, στις 25 Σεπτεμβρίου του 1960.
Το διαστημικό σκάφος εκτοξεύθηκε με έναν Convair Atlas D πύραυλο της Πολεμικής Αεροπορίας σε συνδυασμό με έναν Thor-Able πύραυλο. Ο πύραυλος στο πρώτο στάδιο καιγόταν κανονικά για 275 δευτερόλεπτα, και δύο μηχανές Atlas τις είχε εγκαταλείψει, όπως έχει προγραμματιστεί, μετά από περίπου 250 δευτερόλεπτα. Σε υψόμετρο περίπου 370 χλμ (230 μίλια) το πρώτο στάδιο χωρίστηκε από το δεύτερο στάδιο. Όταν το δεύτερο στάδιο ήταν να αναφλεγεί η καύση του έδειχνε μη φυσιολογική και το στάδιο απέτυχε λόγω βλάβης στο σύστημα οξείδωσης. Το όχημα δεν ήταν σε θέση να μπει σε γήινη τροχιά, ξαναμπήκε στην ατμόσφαιρα και πιστεύεται ότι έχει πέσει κάπου στον Ινδικό Ωκεανό. Το σήμα ήταν καλό για 1.020 δευτερόλεπτα μετά την εκτόξευση, και ύστερα χάθηκε. Η αποστολή σχεδιάστηκε για να φτάσει στο φεγγάρι περίπου 62 ώρες μετά την εκτόξευση.

## Παραπομπές


## Εξωτερικοί σύνδεσμοι
* NSSDC Master Catalog: Spacecraft Pioneer P-30 
* Space Technology Laboratories Documents Archive
* The fascinating story of the World's First Space Engine 

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1960
Χέλλοχ

Το **Χέλλοχ** (γερμανικά: *Hölloch*, μτφ. «*Σπήλαιο της Κολάσεως*») είναι σπήλαιο στη Γερμανία, και βρίσκεται στα νότια σύνορα της χώρας με την Αυστρία. Είναι προσβάσιμο από είσοδο που βρίσκεται στο Κλάινβάσσερταλ (*Kleinwalsertal*) της Αυστρίας. Το μήκος του είναι 10.9 χιλιόμετρα.
## Ιστορικό της ανακάλυψης
Το σπήλαιο εξερευνήθηκε για πρώτη φορά το έτος 1906. Ο Χέρμαν Πάουλ από το Ίννενσβέντε και ο διάκονος Ξάβερ Λουτς από το Ρίτζλερν μπήκαν από μια κατακόμβη βάθους 76 μέτρων και το εξερεύνησαν. Το 2005 ανακαλύφθηκε μια άλλη είσοδος, πιο εύκολη. 
## Γεωλογική περιγραφή
Το σπήλαιο διαβρέχεται από υπόγεια ύδατα που τροφοδοτούνται από την επίγεια μετεωρολογική βροχόπτωση και χιονόπτωση. 
## Κινηματογράφος
Το Χέλλοχ έχει κινηματογραφηθεί πολλές φορές:
* Eine Seilfahrt in die Unterwelt 
* 1996: Mit dem Wasser in die Tiefe
* 2011: Hölloch - Geschichten aus der Unterwelt
* Highway to Hell (Jürgen Schafroth) 

## Πηγές
*Höhlenverein Sonthofen e. V. (Hrsg.): *Das Hölloch im Mahdtal – 100 Jahre Höhlenforschung im Kleinwalsertal*. Eigenverlag, Sonthofen 2006

## Εξωτερικοί σύνδεσμοι

* Webpräsenz des Höhlenvereins Sonthofen e. V. über das Hölloch
* Das Hölloch

## Παραπομπές


Κατηγορία:Σπήλαια
Κατηγορία:Γεωγραφία της Γερμανίας
Στάδιο Φριούλι

Το δημοτικό **Στάντιο Φριούλι** (ιτ.: *Stadio Friuli*) στο Ούντινε του Φριούλι της βόρειας Ιταλίας, είναι η έδρα της ποδοσφαιρικής ομάδας Ουντινέζε.

Βρίσκεται στο Ρίτσι, 4 χιλιόμετρα βορειοδυτικά από το κέντρο της πόλης, με το οποίο το συνδέει η λεωφορειακή γραμμή *2*. Η κατασκευή του ξεκίνησε το 1971, και άνοιξε της πύλες του πέντε χρόνια αργότερα. Στις 26 Σεπτεμβρίου 1976 δόθηκε το πρώτο επίσημο παιχνίδι εναντίον της Σερένιο. Αν και έχει μέγιστη χωρητικότητα 41.652 θεατές, προς το παρόν αυτή έχει περιοριστεί σε 30.667. Διαθέτει εγκαταστάσεις για στίβο, ξιφασκία, γυμναστική και πολεμικές τέχνες, συμπεριλαμβανομένου ενός γυμναστηρίου κάτω από την εξέδρα. Στο Φριούλι διεξήχθησαν τρεις αγώνες του Παγκοσμίου Κυπέλλου Ποδοσφαίρου του 1990.

## Πηγές-Συνδέσεις
* Επίσημος ιστότοπος της Ουντινέζε, σελίδα περί σταδίου
* Οδηγίες πρόσβασης σταδίου

Κατηγορία:Στάδια ποδοσφαίρου στην Ιταλία
Κατηγορία:Ουντινέζε Κάλτσιο
Κατηγορία:Στάδια Παγκοσμίου Κυπέλλου Ποδοσφαίρου 1990
Εσπεριδοειδή

thumb|300px|Άνθη και καρποί πορτοκαλιάς
Ο όρος **εσπεριδοειδή** αναφέρεται σε μία ομάδα φυτών που κατατάσσεται στην οικογένεια Ρυτοειδή (Rutaceae) που με την σειρά της ανήκει στην ταξη Σαπινδώδη. Αναφέρεται σαν εναλλακτική ονομασία για το γένος *[[Κίτρος]]* ή *Κιτρέα* (*Citrus*).
Είναι χαμηλά δένδρα, που τα φύλλα τους δεν πέφτουν (αειθαλή-φυλλοβόλα) και ευδοκιμούν στις τροπικές ή ημιτροπικές και στις εύκρατες χώρες.

## Είδη
[380px|thumb|right|Το οικογενειακό δέντρο των εσπεριδοειδών (στα αγγλικά). Τα αμιγή είδη εμφανίζονται στην πρώτη γραμμή (λευκό φόντο), ενώ τα υβριδικά είδη αμέσως πιο κάτω (γκρίζο φόντο). Τα αμιγή είδη ''Citrus ichangensis'' και τα [Αυστραλιανό μοσχολέμονο|Αυστραλιανά μοσχολέμονα δεν συμπεριλαμβάνονται σε αυτό το σχεδιάγραμμα.]]
Στα εσπεριδοειδή ανήκουν:
* η Πορτοκαλιά
* η Λεμονιά
* η Γλυκολεμονιά
* η Μανταρινιά
* η Νεραντζιά
* η Κιτριά
* το Πόμελο
* τα Μοσχολέμονα ή Λάϊμ (π.χ. Μεξικάνικο μοσχολέμονο, Περσικό μοσχολέμονο, Αυστραλιανό μοσχολέμονο κλπ.)
* το Περγαμόντο
* το Γκρέιπφρουτ
* το Κουμκουάτ
* το Σαγκουίνι
* το Σατσούμα
* οι Παπέδες
* το Γιούζου (διασταύρωση μανταρινιάς &times; παπέδα του Ιτσάνγκ)

Τα δέντρα αυτά τα λένε και «ξινά», γιατί η γεύση των καρπών τους είναι ξινή ή υπόξινη. Τα εσπεριδοειδή λέγονται ακόμα και «λεμονοπορτόκαλα» και «ξινόδενδρα». Τα φύλλα και τα άνθη τους ευωδιάζουν.

Τα εσπεριδοειδή ευδοκιμούν πολύ στην Ελλάδα και ιδιαίτερα στα παράλια μέρη και νησιά. Αρχικά καλλιεργούνταν μόνο στις Ινδίες, την Κίνα και την Ιαπωνία κι από εκεί εξαπλώθηκαν σ' όλες τις χώρες που έχουν κατάλληλο κλίμα (δροσερό) και έδαφος (αμμοαργιλώδες). Πολλαπλασιάζονται με μπόλιασμα και καταβολάδες, αλλά ο καλύτερος τρόπος πολλαπλασιασμού τους είναι με σπόρους νεραντζιάς και κατόπιν με μπόλιασμα του μικρού δέντρου στην ποικιλία που θέλουμε. Για παράδειγμα υπάρχουν πολλές ποικιλίες πορτοκαλιών: ξινά, γλυκόξινα, Μέρλιν, Γιάφας, σαγκουίνια, μυρωδάτα, Κρήτης κλπ.

Γενικά τα εσπεριδοειδή έχουν καρπούς γευστικούς και ωφέλιμους.

## Καλλιέργεια
Σήμερα η καλλιέργειά τους στην Ελλάδα έχει εξαπλωθεί πολύ και γίνεται μεγάλη εξαγωγή.

Δεν υπάρχουν πληροφορίες πως οι αρχαίοι Έλληνες ήξεραν τα εσπεριδοειδή. Τα γνώριζαν ίσως μόνο όσοι ταξίδευαν σε μακρινούς τόπους και ο μύθος των Εσπερίδων φαίνεται πως συμβολίζει την επιθυμία των Ελλήνων ν' αποκτήσουν τους γλυκόχυμους και νόστιμους αυτούς καρπούς, που καλλιεργούνταν στην Ασία, ο οποίος είναι και ο τόπος καταγωγής αυτών των δέντρων.

Μερικοί υποστηρίζουν πως, τα παλιά χρόνια, καλλιεργούνταν εσπεριδοειδή στην Αίγυπτο σε μικρές εκτάσεις. Σήμερα η καλλιέργειά τους γίνεται συστηματικά, ιδιαίτερα στην Αμερική, την Ισπανία, Βραζιλία, Γαλλία, Ιταλία, Β. Αφρική, την Ελλάδα, Τουρκία, Ισραήλ, στις ακτές του Εύξεινου Πόντου κ.ό.

Στην Ελλάδα, μεγάλες φυτείες εσπεριδοειδών υπάρχουν στην Άρτα, το Βόλο, Αττική, Άργος, Εύβοια και στα νησιά του Αιγαίου. Το κλίμα που τα ευνοεί είναι το ζεστό, με κάποια υγρασία και το παραθαλάσσιο. Η απότομη και παρατεταμένη πτώση της θερμοκρασίας τα καταστρέφει, καθώς και η παγωνιά κάνει μεγάλες ζημιές σ' αυτό.

## Πηγές

## Παραπομπές


## Εξωτερικοί σύνδεσμοι
* 
*
Εκλογική περιφέρεια Αχαΐας

Η **εκλογική περιφέρεια [[Νομός Αχαΐας|Αχαΐας]]** είναι η 7η πολυπληθέστερη εκλογική περιφέρεια της Ελλάδας, μαζί με την Β' Θεσσαλονίκης. Διαιρείται σε πέντε δήμους βάσει της τρέχουσας διοικητικής διαίρεσης της Ελλάδας (που διαμορφώθηκε με το μεταρρυθμιστικό Πρόγραμμα «Καλλικράτης» (3852/2010) το οποίο είναι σε ισχύ από την 1η Ιανουαρίου 2011): Πατρέων, Αιγιαλείας, Καλαβρύτων, Ερυμάνθου και Δυτικής Αχαΐας. Υπάγεται στη μείζουσα εκλογική περιφέρεια Δυτικής Ελλάδας αντιπροσωπεύοντας περίπου 300.000 δημότες. Από το 1974 έως το 1981 εξέλεγε 8 βουλευτές, από το 1985 έως το 2012 εξέλεγε 9, ενώ από το 2015 επανήλθε στους 8. Λόγω του Σχεδίου «Κλεισθένης» με τη διάσπαση της Πειφέρειας Αττικής, μία έδρα από τη Δυτική Αττική, βάσει απογραφής, μεταφέρθηκε στην Αχαΐα, που επανήλθε στις 9 έδρες.

Στις εκλογές του 1974 και του 1977 η Νέα Δημοκρατία κέρδισε την πρώτη θέση σε ψήφους στον νομό. Από τις Βουλευτικές Εκλογές και τις Ευρωεκλογές που διεξήχθησαν ταυτόχρονα το 1981, το ΠΑΣΟΚ είχε την απόλυτη κυριαρχία στην εκλογική περιφέρεια της Αχαΐας, λαμβάνοντας ποσοστά που κυμαίνονταν περί το 50% σε ότι αφορά στις βουλευτικές εκλογές και χαμηλότερα μεν αλλά χωρίς να του στερούν την πρωτοκαθεδρία, στις Ευρωεκλογές. Από τις εκλογές του Μαΐου 2012 όμως έως και αυτές του 2019 η πρώτη θέση ανήκει στον ΣΥΡΙΖΑ, με το κόμμα της Νέας Δημοκρατίας να βρίσκεται σταθερά δεύτερο.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στην Αχαΐα. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στην Αχαΐα. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

## Δείτε επίσης
*Κατάλογος Βουλευτών Αχαΐας
*Εκλογική περιφέρεια Πατρών
*Εκλογική περιφέρεια Αιγιαλείας
*Εκλογική περιφέρεια Καλαβρύτων

## Παραπομπές


## Πηγές
* **Βουλ. 1974**: 
* **Βουλ. 1977**: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.
* **Βουλ. 1981, Ευρ. 1981 και Ευρ. 1984**: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.
* **Βουλ. 1985**: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.
* **Βουλ. Ι. 1989, Ευρ. 1989, Βουλ. Ν. 1989 και Βουλ. 1990**: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.
* **Βουλ. 1993**: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.
* **Ευρ. 1994**: Εφημερίδα Το Ποντίκι, Τρίτη 14 Ιουνίου 1994.
* **Από το 1996 και μετά**: Ιστοσελίδα Υπουργείου Εσωτερικών .

## Εξωτερικοί σύνδεσμοι
* https://web.archive.org/web/20090221030720/http://www.in.gr/news/ekloges/ekloges2.htm 
* http://www.ypes.gr/ekloges/content/gr/VouleutSyndiasmoi.htm
* https://www.news247.gr/xartis-apotelesmata-ekloges2019/


Αχαιας
Κατηγορία:Πολιτική ιστορία της Αχαΐας
Παναγιώτης Ζαγγλής

Ο **Παναγιώτης Ζαγγλής** ήταν Έλληνας αγωνιστής και οπλαρχηγός της Επανάστασης του 1821. Καταγόταν από το Οίτυλο της Μάνης και ανήκε στον περίγυρο των Μαυρομιχαλαίων.

Ήταν επικεφαλής στρατιωτικού σώματος και πολέμησε σε διάφορες μάχες αρχικά στη Πελοπόννησο και εν συνεχεία στην Στερεά Ελλάδα. Σε κάποια από τις τελευταίες μάχες συνελήφθη και παρέμεινε σε αιχμαλωσία υπό τον Ιμπραήμ Πασά, πλην όμως λόγω των ιατρικών του γνώσεων που διέθετε, έχαιρε πολλών τιμών από τους Αιγυπτίους. 
Τελικά το 1826 κατάφερε και δραπέτευσε όπου και συνέχισε με ζήλο και γενναιότητα να συμβάλει στον απελευθερωτικό αγώνα στην Αττική υπό τις οδηγίες του Νικηταρά. 

Πέθανε επί βασιλείας του Όθωνα από τον οποίο και είχε τιμηθεί, το 1845.

## Πηγές
* Εγκυκλοπαίδεια Πάπυρος Larousse Britannica" τομ.25ος, σελ.289.

Κατηγορία:Οπλαρχηγοί του 1821
Call of Duty (βιντεοπαιχνίδι)

Το ***Call of Duty*** είναι βιντεοπαιχνίδι βολών πρώτου προσώπου που λαμβάνει χώρα στο Β' Παγκόσμιο Πόλεμο. Βγήκε 29 Οκτωβρίου 2003 για PC, με εκδότη την Activision και αναπτύχθηκε από την Infinity Ward. Είναι το πρώτο παιχνίδι της σειράς *[[Call of Duty]]*, αλλά δεν είχε καλή διανομή μέχρι την κυκλοφορία του *[[Call of Duty Classic]]*, μια remastered έκδοση για τις κονσόλες.

Το παιχνίδι χτίστηκε στη μηχανή *[[Quake III: Team Arena]]*. Συνοδευόταν από ένα Expansion Pack τον Σεπτέμβρη του 2004, το *[[Call of Duty: United Offensive]]* με εκδότη την Activision και αναπτύχθηκε από την Gray Matter Interactive, με βοήθεια από την Pi Studios. Το *Call of Duty* είναι παρόμοιο με το *[[Medal of Honor]]* σε θέμα και gameplay, αφού είναι φτιαγμένο από single-player εκστρατείες και αποστολές.

## Παραπομπές


## Εξωτερικοί σύνδεσμοι

*
*

Κατηγορία:Call of Duty
Κατηγορία:Βιντεοπαιχνίδια της Activision
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια τοποθετημένα στην Αυστρία
Κατηγορία:Νικητές Interactive Achievement Award
Κατηγορία:Νικητές AIAS Game of the Year
Κατηγορία:Βιντεοπαιχνίδια τοποθετημένα στη Σοβιετική Ένωση
Φακός της Νιμρούντ

**Φακός της Νιμρούντ** ή **φακός του Layard** ονομάζεται ένα κομμάτι ορυκτού κρυστάλλου 3000 περίπου ετών που βρέθηκε από τον Όστεν Χένρι Λέιαρντ (*Austen Henry Layard*) στο ασσυριακό παλάτι της Νιμρούντ, στο σημερινό Ιράκ. Ενδέχεται να χρησιμοποιήθηκε ως μεγεθυντικός φακός ή ως φακός για το άναμμα φωτιάς, ή και ως διακοσμητικό στοιχείο.

## Παραπομπές


## Εξωτερικοί σύνδεσμοι

* Oldest Optical Device? The Nimrud Lens 
*Παρουσίαση στο Βρετανικό Μουσείο

Κατηγορία:Εκθέματα στο Βρετανικό Μουσείο
Κατηγορία:Γλυπτική
Κατηγορία:Τέχνεργα
Δράκαινα

Η **Δράκαινα** είναι ψάρι που ανήκει στην οικογένεια των τραχινιδών, η οποία περιλαμβάνει 9 είδη. Χαρακτηριστικό είδος της οικογενείας είναι η **μεγάλη δράκαινα**. Έχει μήκος έως και σαράντα εκατοστά και βάρος μέχρι δύο κιλά. Ζει κατά βάση σε βαθιά αλλά και σε ρηχά νερά. Συνήθως είναι κρυμμένες κάτω από την άμμο. Κυνηγάει πάντα μικρότερά της ψάρια, συνήθως τη νύχτα. Τρέφεται με αυτά, αφού πρώτα τα τσιμπήσει και τα δηλητηριάσει με το υγρό που εκκρίνει από τα αγκάθια της (συγκεκριμένα επτά αγκάθια στο μαύρο πτερύγιο που ανοίγει πάνω στην πλάτη της). Το δηλητήριο αυτό αν και δεν είναι θανατηφόρο, μπορεί να γίνει πολύ επικίνδυνο σε μεγάλη ποσότητα. Το κεφάλι της είναι μικρό και το στόμα της έχει μικρά δόντια με κλίση προς τα πάνω. Το χρώμα της συνήθως είναι κίτρινο σκούρο, με γκρίζο από τη ράχη και κάτω, με λίγο λευκό στην κοιλιά, που τη βοηθά να κρυφτεί στην άμμο και να γίνει ένα με αυτή. Εκεί γίνεται πολύ επικίνδυνη για τους κολυμβητές.  

**Πρώτες βοήθειες** σε περίπτωση τσιμπήματος είναι να ρίξουμε παγωμένο νερό πάνω στο σημείο, διότι ξεπλένει το δηλητήριο ή να τοποθετηθεί το σημείο μέσα σε ζεστό νερό, καθώς έτσι διαλύεται το δηλητήριο. Σε δύσκολες περιπτώσεις ο ασθενής πρέπει να μεταβεί σε νοσοκομείο, όπου ανάλογα με το περιστατικό, μπορεί να του χορηγηθεί ορός τετάνου.  

Κατηγορία:Περκόμορφα
Έγχορδα όργανα μουσικής του Ουρ

Τα **έγχορδα όργανα μουσικής του Ουρ** ή **λύρες του Ουρ** ή **άρπες του Ουρ** είναι αρχαιολογικά ευρήματα από τον πολιτισμό των Ασσυρίων. Θεωρούνται ως τα αρχαιότερα έγχορδα όργανα μουσικής. 

Ανακαλύφθηκαν το 1929, όταν αρχαιολογικές ανασκαφές υπό την διεύθυνση του Λέοναρντ Γούλι έφεραν στο φως τμήματα τριών λυρών και μιας άρπας. Τα μουσικά όργανα συναρμολογήθηκαν και αποκαταστάθηκαν, και φιλοξενούνται σήμερα στο Βρετανικό Μουσείο και στο Μουσείο του Πανεπιστημίου της Πενσιλβανίας.

## Εξωτερικοί σύνδεσμοι

* Παρουσίαση βιβλίου με θέμα τα έγχορδα του Ουρ από το Πανεπιστήμιο της Πενσιλβανίας, 

Κατηγορία:Έργα γλυπτικής
Κατηγορία:Εκθέματα στο Βρετανικό Μουσείο
Κατηγορία:Ουρ
Κατηγορία:Έγχορδα μουσικά όργανα
Ζάγκαν

Το **Ζάγκαν** (, , , ) είναι παραποτάμια πόλη της δυτικής Πολωνίας και παλαιότερα ομώνυμο Δουκάτο. Σήμερα αποτελεί πρωτεύουσα ομώνυμης διοικητικής περιοχής.

Βρίσκεται στη Κάτω Σιλεσία νότια της πόλης Ζιελόνα Γκόρα, παρά τις όχθες του ποταμού Μπομπρ και περίπου 160 χλμ. νότια του Βερολίνου. Στη πόλη αυτή υφίστανται πολλά εργοστάσια εριουργίας. Το όνομά της προέρχεται από παλαιότερη έννοια του "καμένου δάσους" πιθανώς ως προσδιορισμός του τόπου της ίδρυσή της. Το 1990 κατ΄ εκτίμηση αριθμούσε τους 26.000 κατοίκους. Στην απογραφή του 2010 φέρεται με μικρή αύξηση περίπου τους 26.500 κατοίκους.

## Ιστορία

## Β΄ Παγκόσμιος Πόλεμος
Στη διάρκεια του Β' Π.Π. και συγκεκριμένα όταν η ναζιστική Γερμανία εισέβαλε στη Πολωνία στη πόλη αυτή δημιουργήθηκε στρατόπεδο συγκέντρωσης αιχμαλώτων πολέμου με περίπου τους 300.000 έγκλειστους, ενώ πλησίον αυτού δημιουργήθηκε και έτερο ειδικά για αιχμαλώτους πιλότους, απ΄ όπου και σημειώθηκε τα ξημερώματα της 25ης Μαρτίου του 1944 (ημέρα Σάββατο) η μεγαλύτερη στον πόλεμο απόδραση κρατουμένων, διανοίγοντας υπόγεια σήραγγα σε βάθος 9 μ. και μήκους περίπου 100 μ.. Στην απόδραση εκείνη από τους 200 - 600 που εργάστηκαν γι΄ αυτή τελικά δραπέτευσαν 80 εκ των οποίων 73 συνελήφθησαν και εξ αυτών οι 50 θανατώθηκαν με προσωπική εντολή του Αδόλφου Χίτλερ.

## Παραπομπές


## Πηγές
* 

## Εξωτερικοί σύνδεσμοι
* 
*  

Κατηγορία:Πόλεις της Πολωνίας
Μελανός Οβελίσκος του Σαλμανεσέρ Γ'

Ο **μελανός Οβελίσκος του Σαλμανεσέρ Γ΄** είναι αρχαιολογικό εύρημα που φιλοξενείται στο Βρετανικό Μουσείο. 

Ανακαλύφθηκε στο Νιμρούντ στο σημερινό νότιο Ιράκ. Η επιγραφή του μνημονεύει τις πράξεις του αυτοκράτορα Σαλμανεσέρ Γ' που κυβέρνησε μεταξύ 858-824 π.Χ. Είναι ο πιο άρτια διατηρημένος οβελίσκος, και το αρχαιότερο τεκμήριο που εικονίζει Ισραηλίτη.

## Εξωτερικοί σύνδεσμοι

*Παρουσίαση του Μελανού Οβελίσκου από τη βάση δεδομένων του Βρετανικού Μουσείου

Μελανος Σαλμανεσερ Γ
Κατηγορία:Εκθέματα στο Βρετανικό Μουσείο
Κατηγορία:Ουρ
Χάλκινος Ταύρος (Βρετανικό Μουσείο, αρ. ME 116740)

Ο **χάλκινος ταύρος** που φιλοξενείται στο Βρετανικό Μουσείο είναι αρχαιολογικό εύρημα του πολιτισμού των Σουμερίων. 
## Ιστορικό του ευρήματος
Βρέθηκε μαζί με άλλα στην βάση θεμελίων στο Τελ-αλ-Ουμπαϊντ, κοντά στην αρχαία πόλη του Ουρ στο σημερινό νότιο Ιράκ. Την διεύθυνση των ανασκαφών που έγιναν από κοινού μεταξύ του Βρετανικού Μουσείου και του Πανεπιστημίου της Πενσιλβανίας είχε ο Λέοναρντ Γούλι. Τα θεμέλια που σκέπαζαν το γλυπτό και ήταν κατασκευασμένα από πήλινα τούβλα, ανήκαν σε ιερό ναό της θεάς των λιβαδιών Νινχουρσάγκ. Είχαν καταρρεύσει στην αρχαιότητα και καταπλάκωσαν τον χάλκινο ταύρο, που έμεινε εκεί μέχρι την ανακάλυψή του. Ο Γούλι ανακάλυψε και άλλα παρόμοια τέχνεργα, ο ταύρος ετούτος όμως είναι το μοναδικό που αποκαταστάθηκε πλήρως.

## Παραπομπές


## Εξωτερικοί σύνδεσμοι
*Παρουσίαση στο Βρετανικό Μουσείο
## Πηγές

* H.R. Hall and C.L. Woolley, *Ur Excavations*, vol. I: Al-Uba (London, Oxford University Press, 1927)
* T.C. Mitchell, *Sumerian art: illustrated by objects from Ur and Al-'Ubaid* (London, The British Museum Press, 1969)

Κατηγορία:Έργα γλυπτικής
Κατηγορία:Εκθέματα στο Βρετανικό Μουσείο
Κατηγορία:Σουμερική τέχνη και αρχιτεκτονική
Ψευδοτσούγκα

**Ψευδοτσούγκα** ή **έλατο του Ντάγκλας** είναι ένα γένος αειθαλών κωνοφόρων δέντρων της οικογένειας των πευκοειδών. Στο γένος ανήκουν πέντε είδη, δύο στη βόρεια Αμερική, ένα στο Μεξικό και δύο στην Ασία. Λόγω της ομοιότητάς τους με άλλα κωνοφόρα, οι βοτανολόγοι του δέκατου ένατου αιώνα δυσκολεύτηκαν να τα ταξινομήσουν, ταξινομώντας τα στα γένη ελάτη, πίκεα, πεύκο, τσούγκα ακόμη και σεκόια. Λόγω των ξεχωριστών κώνων τους, τελικά ταξινομήθηκαν ως διαφορετικό είδος, το είδος ψευδοτσούγκα, το 1867 από το Γάλλο βοτανολόγο Carrière.

## Περιγραφή
thumb|left|150px|Κώνος ελάτου του Ντάγκλας
Τα έλατα του Ντάγκλας είναι μεσαία ως πολύ μεγάλα δέντρα, με ύψος από 20 μέχρι 120 μέτρα, αν και μόνο το παράκτιο έλατο του Ντάγκλας φτάνει σε αυτό το ύψος. Τα φύλλα είναι επίπεδα, λεία και γραμμικά και περικυκλώνουν το κλαδί, μοιάζοντας με αυτά της ελάτης. Τα θηλυκά κουκουνάρια κρέμονται και έχουν μόνιμες φολίδες και είναι χαρακτηριστικά διότι διαθέτουν ένα προεξέχον τριμερές βράκτιο σε κάθε φολίδα. Επίσης, οι φολίδες έχουν τρεις λοβούς, γεγονός μοναδικό ανάμεσα στα κωνοφόρα.

## Είδη
Το πιο διαδεδομένο είδος ψευδοτσούγκας είναι το είδος Pseudotsuga menziesii, το οποίο είναι ένα ταξινομικά σύνθετο είδος, αποτελούμενο από δύο κύριες ποικιλίες, το παράκτιο έλατο του Ντάγκλας και το έλατο του Ντάγκλας των Βραχωδών Ορέων. Κάποιοι βοτανολόγοι στη συνέχεια χωρίζουν το δεύτερο σε δυο περαιτέρω ποικιλίες, το βόρειο (var. glauca - ποικ. γλαύκη) και νότιο έλατο του Ντάγκλας των Βραχωδών Ορέων (var. caesia - ποικ. γαλάζια). 

Τα υπόλοιπα είδη δεν είναι διαδεδομένα πέραν του φυσικού περιβάλλοντός τους, αλλά ακόμη και εκεί είναι σπάνια και αραία και σχηματίζουν ανάμεικτα δάση.

### Βόρεια Αμερική

* Ψευδοτσούγκα η λιντλεϊανή (Pseudotsuga lindleyana) (Roezl) Carrière – Μεξικανικό έλατο του Ντάγκλας
* Ψευδοτσούγκα η μακρόκαρπος (Pseudotsuga macrocarpa) (Vasey) Mayr – Έλατο του Ντάγκλας με μεγάλους κώνους
* Ψευδοτσούγκα του Μένζιζ (Pseudotsuga menziesii) (Mirb.) Franco
** Ψευδοτσούγκα του Μένζιζ ποικ. γλαύκη (Pseudotsuga menziesii var. glauca) (Beissn.) Franco – Έλατο του ντάγκλας των Βραχωδών Ορών
** Ψευδοτσούγκα του Μένζιζ ποικ. του Μένζιζ (Pseudotsuga menziesii var. menziesii) – παράκτιο έλατο του Ντάγκλας 

### Ασία

* Ψευδοτσούγκα η ιαπωνική (Pseudotsuga japonica) (Shiras.) Beissn. – Ιαπωνικό έλατο του Ντάγκλας
* Ψευδοτσούγκα η σινική (Pseudotsuga sinensis) Dode – Κινεζικό έλατο του Ντάγκλας 

## Παραπομπές
 
Κατηγορία:Πευκοειδή
Κατηγορία:Δέντρα
Κατηγορία:Γένη φυτών
Νικόλαος Ζαβόλας

Ο **Νικόλαος  Ζαβόλας** ήταν Έλληνας αγωνιστής του 1821 καταγόμενος από την Κρήτη.

Πριν ξεσπάσει η Ελληνική Επανάσταση του 1821 δρούσε με δική του καταδρομική ομάδα στη Μικρά Ασία παρενοχλώντας του Οθωμανούς. Στη συνέχεια μυήθηκε στη Φιλική Εταιρεία και μετέβη στην Εύβοια όπου και έλαβε μέρος στις αρχικές συγκρούσεις υπό τον Ν. Κριεζώτη. 
Στη συνέχεια κατήλθε στη Πελοπόννησο όπου και έλαβε μέρος σε πολλές μάχες. Όταν έφθασε ο Καποδίστριας  και ανέλαβε τη διοίκηση απορρίπτοντας το υφιστάμενο σύνταγμα εγκατέλειψε το χώρο και μετέβη στη Κρήτη όπου και συνέχισε εκεί τον αγώνα μέχρι το 1830.

## Πηγές
* Εγκυκλοπαίδεια Πάπυρος Larousse Britannica" τομ.25ος, σελ.288.

Κατηγορία:Αγωνιστές του 1821
Τζεμίλ Τουράν Μπαζιντί

Ο **Τζεμίλ Τουράν Μπαζιντί** (Cemil Turan Bazidi) είναι Κούρδος συγγραφέας και δημοσιογράφος

## Βιογραφικά στοιχεία

Γεννήθηκε στις 8 Ιουλίου 1955 στο Κουρδιστάν της Τουρκίας, στην περιοχή Σερχάτ (Αραράτ). Είναι συγγραφέας και δημοσιογράφος. Πήγε στην Άγκυρα και στην Κωνσταντινούπολη για ανώτατες σπουδές. Στο πανεπιστήμιο εντάχθηκε στο Κουρδικό Κίνημα. Στις δύο χούντες της Τουρκίας το 1971 και το 1980, κυνηγήθηκε για την δράση του, φυλακίστηκε, βασανίστηκε και το 1984 δραπέτευσε. Ήρθε στην Ελλάδα και ζήτησε πολιτικό άσυλο. Αργότερα απέκτησε την ελληνική υπηκοότητα. Πρόκειται για τον πρώτο Κούρδο συγγραφέα που γράφει απευθείας στα ελληνικά.

Εργάζεται ως δημοσιογράφος στο Υπουργείο Ψηφιακής Πολιτικής Τηλεπικοινωνιών και Ενημέρωσης (Υπουργείο Τύπου). Άρθρα και αναλύσεις του δημοσιεύτηκαν στον ελληνικό και στον κουρδικό τύπο ενώ συνεργάστηκε με τις εφημερίδες «Καθημερινή», «Αυγή», «Ελευθεροτυπία», «Ελεύθερο Βήμα», «Εξουσία», το «Ποντίκι» και «Εφημερίδα των Συντακτών». Αρθρογραφία του υπάρχει στα περιοδικά «Lobby» και «Σαμιζάντ».

Είναι επίτιμος ακαδημαϊκός στη Διεθνή Ακαδημία των Επιστημών Τεχνολογίας, Εκπαίδευσης και Ανθρωπιστικών Επιστημών (Βαλένθια Ισπανία). 

Η UNESCO, στο πλαίσιο του Διαπολιτισμικού Μεσογειακού Προγράμματος που αναπτύσσει το Κέντρο Βαλένθια - Μεσόγειος, τον βράβευσε με Τιμητική Διάκριση.

Ακόμη είναι συνεργάτης και ανταποκριτής τουκόφωνων εντύπων όπως το Özgürlük Yolu 1975, το Roja Welat, το Azadi, το Denge Azadi, το Denge Komkar 1984, το Deng και το Ronahi 1996.

## Κοινωνική συνδικαλιστική δραστηριότητα
* Μέλος Ένωσης Συντακτών Περιοδικού & Ηλεκτρονικού Τύπου (ΕΣΠΗΤ)
* Μέλος του Γενικού Συμβουλίου της Πανελλήνιας Ομοσπονδίας Ενώσεων Συντακτών (ΠΟΕΣΥ) 
* Διεθνούς Ομοσπονδίας Δημοσιογράφων (IFJ)
* Ευρωπαϊκής Ομοσπονδίας Δημοσιογράφων (EFJ) 
* Ένωσης Ανταποκριτών Ξένου Τύπου (ΕΑΞΤ) 
* Συνδικάτου Δημοσιογράφων του Κουρδιστάν (KJS) 
* Εκπρόσωπος Σοσιαλιστικού Κόμματος Κουρδιστάν (ΡSK) 1984-1996 
* Μέλος της Διεθνούς Αμνηστίας και της Διεθνούς Ένωσης για τα Ανθρώπινα Δικαιώματα στο Κουρδιστάν.

## Εργογραφία

* «Το ματωμένο χιονολούλουδο» (Εκδόσεις Καστανιώτη - 2001)
* «Τα μάτια του λύκου» (Εκδόσεις Καστανιώτη - 2003)
* «Η νύχτα που έβλεπε τη μέρα» (Eκδόσεις Καστανιώτη - 2006)
* «Τα παιδιά του Αραράτ» (Εκδόσεις Καστανιώτη- 2008 -Εκδόσεις Librería Española ΝΙΚΟΛΟΠΟΥΛΟΣ- 2016)
* «Εκεί ο θεός κοιμόταν» (Εκδόσεις NOVELBOOKS- 2013)
* «Αζάντ με λένε» (Εκδόσεις Ι.ΣΙΔΕΡΗΣ- 2015) **-Τιμητική διάκριση από την UNESCO**
* «Ημερολόγιο του 2017» αφιερωμένο στην κουρδική ποίηση (Εκδόσεις Librería Española ΝΙΚΟΛΟΠΟΥΛΟΣ - 2016)
* «Ανθολογία - Σύγχρονοι Κούρδοι Ποιητές» (Εκδόσεις ΗΡΟΔΟΤΟΣ -2017)  
* ΛΕΥΚΩΜΑ «Χρώματα που μυήθηκαν στις ζωές μας» (Εκδόσεις ΠΑΠΑΖΗΣΗ - 2017) 
*«Ανθολογία Σύγχρονης Κουρδικής Ποίησης» (ΑΩ Εκδόσεις -2020) 
***«Το Κουρδικό Ζήτημα στον Ελληνικό Τύπο»** (ΑΩ Εκδόσεις -2021)  

## Εξωτερικοί σύνδεσμοι
* Προσωπική ιστοσελίδα 

Κατηγορία:Κούρδοι συγγραφείς
Κατηγορία:Κούρδοι λογοτέχνες
Κατηγορία:Κούρδοι μυθιστοριογράφοι
Πάιονηρ P-31

Τo **Πάιονηρ P-31** (επίσης γνωστό ως Atlas-Able 5B ή Pioneer Z) ήταν ένα διαστημικό σκάφος που είχε ως στόχο να μπει σε σεληνιακή τροχιά. 

Η αποστολή όμως απέτυχε λίγο μετά την εκτόξευση. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.

## Αποστολή
Το διαστημικό σκάφος εκτοξεύθηκε με έναν Convair Atlas D πύραυλο της Πολεμικής Αεροπορίας σε συνδυασμό με έναν Thor-Able πύραυλο. Το όχημα εξερράγη 68 δευτερόλεπτα μετά την εκτόξευσή του σε υψόμετρο 12 χιλιομέτρων. Το σκάφος έπεσε στον Ατλαντικό Ωκεανό σε απόσταση 12 - 20 χλμ από το Ακρωτήριο Κανάβεραλ, στο οποίο εκτοξεύθηκε.

## Εξωτερικοί σύνδεσμοι
* NSSDC Master Catalog: Spacecraft Pioneer P-31 
* Space Technology Laboratories Documents Archive
* The fascinating story of the World's First Space Engine 

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1960
Στρογγυλή Πόλη της Βαγδάτης

thumb|right|250px
Η **Στρογγυλή Πόλη**, επίσημα **Πόλη της Ειρήνης** (αραβικά: μαντινάτ ασ-σαλάμ), ήταν ο αρχικός αστικός πυρήνας της Βαγδάτης, που χτίστηκε το 767 μ.Χ. ως έδρα των Αββασιδών. Η πόλη αρχικά προοριζόταν για την αυλή των χαλίφηδων και τους κυβερνητικούς και στρατιωτικούς αξιωματούχους, ενώ ο απλός λαός έμενε σε προάστια εκτός των τειχών, όπου βρίσκονταν και οι αγορές. Μεταξύ των ονομαστών κτιρίων που βρίσκονταν εκεί ήταν και ο Οίκος της Σοφίας.

## Εξωτερικοί σύνδεσμοι

* Al-Mansur's Round City of Baghdad in "archnet" website
* Baghdad (Madinat al-Salam) in "islamic art" website

Κατηγορία:Ιστορία του Ιράκ
Κατηγορία:Βαγδάτη
Πανεπιστήμιο του Τελ Αβίβ

Το **Πανεπιστήμιο του Τελ Αβίβ** () είναι δημόσιο πανεπιστήμιο που βρίσκεται στο Ραμάτ Αβίβ, Τελ Αβίβ, Ισραήλ.

## Παραπομπές


## Εξωτερικοί σύνδεσμοι
* 
*  


Τελ Αβιβ
Πάιονηρ 5

Το **Πάιονηρ 5** (επίσης γνωστή ως *Alpha 1*, *Pioneer P-2*, και *Thor Able 4*) ήταν ένα διαστημικό σκάφος στο πλαίσιο του προγράμματος Πάιονηρ της NASA.

Είχε ως στόχο να διερευνήσει τον διαπλανητικό χώρο ανάμεσα στις τροχιές της Γης και της Αφροδίτης. Εκτοξεύθηκε στις 11 Μαρτίου 1960 από το Ακρωτήριο Κανάβεραλ στις 13:00:00 UTC με μάζας 43 kg. Έχει σχήμα σφαίρας με διάμετρο 0,66 μέτρα με τέσσερις ηλιακούς συλλέκτες  1,4 μέτρων. Το διαστημικό σκάφος επιβεβαίωσε την ύπαρξη του διαπλανητικού μαγνητικού πεδίου. Το Πάιονηρ 5 ήταν η πιο επιτυχημένη αποστολή από τις μέχρι τότε Πάιονηρ αποστολές.

## Αποστολή
μικρογραφία|Το Πάιονηρ 5 με εξοπλισμό δοκιμών.
Το διαστημικό σκάφος μας έστειλε δεδομένα που σύλλεξε από το μαγνητόμετρο για το μαγνητικό πεδίο και μέτρησε ότι ο μέσος ανενόχλητος διαπλανητικός τομέας ήταν περίπου 5 γ ± 0,5 γ σε μέγεθος. Το διαστημικό σκάφος μέτρησε, επίσης, τα ηλιακά σωματίδια και την κοσμική ακτινοβολία στο διαπλανητικό χώρο. Ο μετρητής μικρομετεωριτών, όμως, απέτυχε να λειτουργήσει σωστά. 

Η καταγραφή ψηφιακών δεδομένων έχουν διαβιβασθεί σε 1, 8 και 64 bit / s, ανάλογα με την απόσταση του διαστημικού οχήματος από τη Γη και το μέγεθος της κεραίας λήψης. Ο περιορισμός βάρους για τα ηλιακά κύτταρα εμπόδισαν τη συνεχή λειτουργία των πομπών τηλεμετρίας. Συνολικά ολοκλήρωσε 138,9 ώρες λειτουργίας, και πάνω από 3 Μbits δεδομένων ελήφθησαν. Το μεγαλύτερο τμήμα των δεδομένων έγινε δεκτός από το ράδιο τηλεσκόπιο Lovell στο παρατηρητήριο Jodrell Bank και το σταθμό παρακολούθησης της Χαβάης. Τα δεδομένα ελήφθησαν μέχρι τις 30 Απριλίου 1960, που ο θόρυβος του τηλεμετρία και αδύναμη ισχύς του σήματος έκαναν τη λήψη των δεδομένων αδύνατη. Το σήμα του διαστημικού σκάφους εντοπίστηκε από το παρατηρητήριο Jodrell Bank σε απόσταση ρεκόρ των 36.200.000 χιλιόμετρα (22,5 εκατομμύρια μίλια) στις 26 Ιουνίου 1960, αν και ήταν πάρα πολύ αδύναμη μέχρι τότε η λήψη δεδομένων.

## Παραπομπές


## Εξωτερικοί σύνδεσμοι
* Pioneer 5 Profile από NASA's Solar System Exploration
* Space Technology Laboratories Documents Archive

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1960
Ψυχιατρικοποίηση

Η **ψυχιατρικοποίηση** αποτελεί μία από τις θεσμοποιημένες μορφές της ψυχολογιοποίησης.Είναι ο εγκλεισμός σε ψυχιατρικά άσυλα προσώπων με αιτία τις διαφορετικές πράξεις ,ενέργειες ,συμπεριφορές ή στάσεις τους διαφορετικές από την πλειοψηφία των ανθρώπων (βλ.ΠΑΠΑΣΤΑΜΟΥ 1989,σελ.132).

## Είδη ψυχιατρικοποίησης
Η ψυχιατρικοποίηση της πολιτικής διαφωνίας η οποία σε ορισμένες χώρες χρησιμοποιείται σαν στρατηγική καταπίεσης των αντιπολιτευομένων ,
ο ακούσιος εγκλεισμός προσώπων που κρίνεται ότι είναι ψυχικά άρρωστοι , και  η ψυχιατρική πραγματογνωμοσύνη η οποία διαδραματίζει συχνά σημαντικό ρόλο στην εξέλιξη της ποινικής δίκης .

Η **ψυχιατρικοποίηση**  αποτελεί  χαρακτηριστικό παράδειγμα της έκτασης που έχει πάρει στις μέρες μας ο ψυχολογικός ντετερμινισμός των ανθρώπινων συμπεριφορών.
Επιπλέον απεικονίζει τις συνέπειες που μπορεί να προκαλέσει η ψυχολογιοποίηση.

## Σύνδεσμοι
* https://web.archive.org/web/20110825005610/http://antipsixiatriki.blogspot.com/

## Βιβλιογραφία
* Στάμος Παπαστάμου,Ψυχολογιοποίηση (1989),Αθήνα,εκδόσεις Οδυσσέας 
* Μugny G.,Kaiser C.,Papastamou S.,Perez J.A.,«Intergroup relations ,identification, and social influence»,British Journal of Social Psychology,1984,23,317-322

Κατηγορία:Ψυχιατρική
Τάκι Τσαν

Ο **Παναγιώτης (Τάκης) Στραβαλέξης**, περισσότερο γνωστός ως **Τάκι Τσαν**, **Τυμβωρύχος**, **Λυτρωτής** ή **Παιδί Θαύμα** (γεννημένος 28 Σεπτεμβρίου 1979) είναι Έλληνας ράπερ, σόλο καλλιτέχνης αλλά και ιδρυτικό μέλος του συγκροτήματος Ζωντανοί Νεκροί (ΖΝ), του σχήματος Τιγρέ Σποράκια και του σχήματος Λεγεώνα.

## Βιογραφία
Ο Παναγιώτης Στραβαλέξης γεννήθηκε στο Σαν Ντιέγκο το 1979 από Έλληνες γονείς, όπου εκεί πέρασε τα παιδικά του χρόνια και εντρύφησε στο χιπ-χοπ. Είναι αδερφός του DJ Alx. Εκτός από ράπερ, είναι μουσικός παραγωγός, σκιτσογράφος, ηθοποιός και ιδιοκτήτης tattoo shop όπου εργάζεται και ο ίδιος, ειδικευμένος στην ιαπωνική δερματοστιξία.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Taki Tsan στο IMDb
* Taki Tsan στο Instagram

Κατηγορία:Έλληνες ράπερ
Κατηγορία:Έλληνες στιχουργοί
Κατηγορία:Έλληνες τράπερ
Διασυλλογικό πρωτάθλημα Ελλάδας μπριτζ γυναικών όπεν

Το **διασυλλογικό πρωτάθλημα μπριτζ όπεν γυναικών**, διεξάγεται από την Ελληνική Ομοσπονδία Μπριτζ (Ε.Ο.Μ.) που είναι αναγνωρισμένη από την Γενική Γραμματεία Αθλητισμού (Γ.Γ.Α.). Οι πρωταθλητές σύλλογοι είναι οι εξής:

## Παραπομπές


## Εξωτερικοί σύνδεσμοι
* Ιστότοπος Ελληνικής Ομοσπονδίας Μπριτζ (Ε.Ο.Μ.)
* Πρωταθλητές διασυλλογικών 1965-2015



Μπριζγυναικων
Κατηγορία:Μπριτζ στην Ελλάδα